Minnst var á rannsóknina í máli ríkislögmanns við aðalmeðferð í máli Zuism gegn íslenska ríkinu í fyrradag . Þar kom fram að rannsókn tengd félaginu væri í gangi hjá héraðssaksóknara en ekki skýrt nánar frá henni eða hvað hún varðaði . Óútskýrðar breytingar á fjárhagnum Leynd hefur ríkt yfir fjárreiðum Zuism en forstöðumaður þess , Ágúst Arnar Ágústsson , lofar félögum endurgreiðslu á sóknargjöldum . Hann hefur þó aldrei viljað upplýsa um umfang þessara endurgreiðslna eða hvað verði um fjármuni félagsins í ljósi þess að engin starfsemi virðist fara fram á vegum þess . Fyrsti forstöðumaður Zuism var skráður Ólafur Helgi Þorgrímsson en hann gegndi þeirri stöðu aðeins til febrúar árið 2014 . Hann var dæmdur í átján mánaða skilorðsbundið fangelsi og til að greiða 143,4 milljónir króna vegna meiriháttar skattalagabrota vegna reksturs ferðaþjónustufyrirtækisins Ævintýrareisna í júní . Hann hefur sagst ótengdur Zuism . Eins og áður segir er rannsókn héraðssaksóknara á fjárreiðum Zuism , sem nú stendur yfir , vel á veg komin . Ekki fengust upplýsingar um það hversu lengi hún hefur staðið yfir eða hvenær henni ljúki . Þá getur héraðssaksóknari ekki tjáð sig um það hvort útlit sé fyrir að ákæra verði gefin út í málinu . Guðrún Sesselja Arnardóttir ríkislögmaður í dómsal í Héraðsdómi Reykjavíkur á föstudag . Vísir / vilhelm „ Málamyndafélagsskapur “ til að komast yfir fé skattgreiðenda Zuism hefur verið skráð trúfélag síðan 2013 . Félagið var endurreist árið 2015 undir þeim formerkjum að félagsmenn fengju sóknargjöld sín endurgreidd . Ágúst Arnar krafðist þess þá að vera aftur gerður forstöðumaður . Zuism , undir forystu Ágústs Arnars , hefur staðið í málarekstrum við ríkið vegna sóknargjalda sem hann telur félagið eiga að fá greidd . Í nóvember síðastliðnum var ríkið sýknað af kröfum Zuism um að fá dráttarvexti af 50 milljóna sóknargjöldum sem var haldið eftir . Íslenska ríkið var sýknað af þeim kröfum í nóvember . Nú stefnir Zuism ríkinu vegna þess að fjársýsla ríkisins stöðvaði greiðslur á sóknargjöldum í upphafi þessa árs . Sýslumaður vísar til óvissu um að Zuism uppfylli skilyrði laga um trú - og lífsskoðunarfélög . Um þessi skilyrði var einmitt deilt við aðalmeðferðina í fyrradag . Guðrún Sesselja Arnardóttir ríkislögmaður sagði m.a. að verulegur vafi léki á því hvort trúfélagið væri starfandi sem slíkt . Þá væri félagið „ málamyndafélagsskapur “ , hvers tilgangur væri að komast yfir fjármuni skattgreiðenda . Gunnar Egill Egilsson lögmaður Zuism sagði við aðalmeðferðina að fjármunum félagsins væri haldið í gíslingu . Það væri á barmi þrots og hefði til að mynda ekki kost á að greiða Gunnari Agli sjálfum fullnægjandi upphæð fyrir vinnu sína . Verulegar og óútskýrðar breytingar urðu á fjárhag trúfélagsins Zuism á milli áranna 2017 og 2018 ef marka má skýrslur þeirra til eftirlitsstofnunar .